b'\n_START_ARTICLE_\nDilbert\n_START_PARAGRAPH_\nDilbert er en amerikansk tegneseriestripe, skapt av Scott Adams som beskriver dataingeni\xc3\xb8ren Dilberts vandring gjennom udugelighetens kontorlandskap. Serien tar utgangspunkt i bedriftskulturen der sjefene har makt, men ikke aner hva som m\xc3\xa5 gj\xc3\xb8res, og arbeiderne sitter p\xc3\xa5 kunnskap, men har ingen makt \xe2\x80\x93 byr\xc3\xa5krati for byr\xc3\xa5kratiets skyld. Gjennom denne satiriske og banale settingen beskrives mange virkelige problemstillinger relatert til leserens egen arbeidsplass og oppfatning om arbeidslivet generelt._NEWLINE_Mange aviser (ogs\xc3\xa5 norske) trykker Dilbert som fast stripe. Serien har blitt trykket i egne Dilbert-b\xc3\xb8ker, og er ofte \xc3\xa5 finne som innslag i andre tegneserieblader. Det norske tegneserieantologibladet Larsons Gale Verden har trykket Dilbert fra sin f\xc3\xb8dsel og frem til i dag._NEWLINE_Scott Adams har dessuten ogs\xc3\xa5 skrevet noen b\xc3\xb8ker om arbeidslivet, ogs\xc3\xa5 disse i den samme sarkastiske tonen, selvf\xc3\xb8lgelig ogs\xc3\xa5 illustrert av tegneserien.'